En husejer indhentede og tilbageholdt mandag aften en indbrudstyv efter at have overrasket ham på fersk gerning

Da et ægtepar vendte hjem til deres hus på Brøndlundsvej i Aalborg var der ubudne gæster. En yngre mand var brudt ind i huset og flygtede straks fra stedet. Det var ikke godt nok for manden i huset, der fulgte efter tyven og indhentede ham. Det kom til et mindre slagsmål, hvor tyven truede med en skruetrækker. Det lykkedes husejeren at overmande tyven og tilbageholde ham til Politiet nåede frem. Den anholdte mand, der er først i tyverne, er velkendt af Politiet og vil blive afhørt i løbet af formiddagen.